Diari Oficial de la Generalitat Valenciana


Sumari del DOGV 8828, del 05-06-2020 (2020/3898)

Extracte de la Resolució de 29 de maig de 2020, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2020, subvencions a organitzacions no governamentals per al desenvolupament (ONGD), per al finançament de projectes i programes de cooperació internacional per al desenvolupament a executar en països i poblacions estructuralment empobrits.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8828

Data del DOGV
:   05-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3898


Data del document
:   29-05-2020

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Extracte

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

Extracte de la Resolució de 29 de maig de 2020, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2020, subvencions a organitzacions no governamentals per al desenvolupament (ONGD), per al finançament de projectes i programes de cooperació internacional per al desenvolupament a executar en països i poblacions estructuralment empobrits. [2020/3898]  
  
  
BDNS (identif.): 508126.  
De conformitat amb el que es disposa en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Entitats beneficiàries  
Podran beneficiar-se d'aquestes subvencions les organitzacions no governamentals per al desenvolupament (ONGD), amb capacitat financera i de gestió per a realitzar el projecte subvencionable, amb seu, domicili social o delegació permanent a la Comunitat Valenciana, inscrita en el Registre d'Agents de la Cooperació Internacional al Desenvolupament de la CV amb data anterior al dia 01.01.2019, amb experiència, individualment o en agrupació amb altres ONGD, d'almenys 4 projectes o programes executats de cooperació internacional al desenvolupament o de cooperació tècnica.  
  
Segon. Objecte  
L'objecte de la present convocatòria consisteix a convocar, en règim de concurrència competitiva, subvencions per al finançament de despeses corrents i d'inversió, de projectes i programes de cooperació internacional per al desenvolupament a executar en països i poblacions estructuralment empobrits.  
Les actuacions a subvencionar consistiran en projectes i programes en matèria de cooperació internacional per al desenvolupament, en alguna de les següents modalitats:  
a) Modalitat A: Programes integrals de caràcter pluriennal en matèria de cooperació internacional al desenvolupament a executar en països i poblacions estructuralment empobrits, que hauran de complir els següents requisits:  
- Alinear-se amb un o diversos objectius estratègics del Pla de Cooperació Valenciana vigent, amb les polítiques nacionals o regionals del país de destinació en l'àmbit sectorial propi en què es desenvolupe la intervenció i amb els ODS.  
- Pel que respecta a les prioritats geogràfiques:  
· Els programes presentats hauran de ser executats en un o diversos dels països o territoris contemplats com a prioritaris en el IV Pla director de la Cooperació Valenciana 2017-2020.  
· En el cas d'actuacions dirigides a la població refugiada palestina, els programes podran dur-se a terme en els Territoris Palestins i també en els països fronterers i d'acolliment.  
· Podran desenvolupar-se en 2 o més països dels descrits com a prioritaris en el IV Pla director de la Cooperació Valenciana, sempre que pertanguen a la mateixa àrea geogràfica.  
- Els programes hauran d'obtindre la puntuació mínima de 60 punts sobre 100, dels criteris objectius de valoració recollits en l'article 15 de l'Ordre 3/2017.  
- Les sol·licituds de subvenció per a un programa, obligatòriament, hauran de ser per un import mínim de 600.000 euros i màxim de 900.000 euros, i el seu període d'execució abastarà de 25 a 36 mesos, com a màxim.  
- Les sol·licituds de subvenció per a un programa hauran d'incloure obligatòriament activitats de sensibilització vinculades a la intervenció de cooperació internacional per al desenvolupament en la Comunitat Valenciana dins del termini establit en l'apartat anterior, per un import màxim de 40.000 euros.  
- Els programes han de ser viables tècnicament i pressupostàriament.  
b) Modalitat B: Projectes en matèria de cooperació internacional al desenvolupament a executar en països i poblacions estructuralment empobrits, que hauran de complir els següents requisits:  
- Alinear-se amb un o diversos objectius estratègics del Pla de Cooperació Valenciana vigent, amb les polítiques nacionals o regionals del país de destinació en l'àmbit sectorial propi en què es desenvolupe la intervenció i amb els ODS.  
- Pel que respecta a les prioritats geogràfiques:  
· Els projecte presentats hauran de ser executats en un o diversos dels països o territoris contemplats com a prioritaris en el IV Pla director de la Cooperació Valenciana 2017-2020.  
· En el cas d'actuacions dirigides a la població refugiada palestina, els projectes podran dur-se a terme en els Territoris Palestins i també en els països fronterers i d'acolliment.  
· Podran desenvolupar-se en 2 o més països dels descrits en els apartats anteriors, quan el projecte intervinga en regions frontereres, estiguen en la mateixa àrea geogràfica i la intervenció responga al principi d'identitat (social, cultural, econòmica) de les persones beneficiàries.  
- Els projectes hauran d'obtindre la puntuació mínima de 60 punts sobre 100, dels criteris objectius de valoració recollits en l'article 15 de l'Ordre 3/2017.  
- L'import màxim de la subvenció a percebre per projecte serà de 400.000 euros, si es presenta de manera individual, o de 600.000 euros si es presenta en agrupació amb una altra o altres entitats. Quant al termini d'execució del projecte, aquest serà d'un mínim de 6 mesos i d'un màxim de 24 mesos.  
- Les sol·licituds de subvenció per a un projecte podran incloure en la formulació, del projecte i en el pressupost presentat, activitats de sensibilització vinculades a la intervenció de cooperació internacional per al desenvolupament a la Comunitat Valenciana dins del termini establit en l'apartat anterior, per un import màxim de 20.000 euros.  
  
- Hauran de ser viables tècnicament i pressupostàriament.  
  
c) Modalitat C: Projectes de cooperació tècnica, que hauran de complir els següents requisits:  
- Hauran d'alinear-se amb un o diversos objectius estratègics del Pla de Cooperació Valenciana vigent, amb les polítiques nacionals o regionals del país de destinació en l'àmbit sectorial propi en què es desenvolupe la intervenció i amb els ODS.  
- Pel que respecta a les prioritats geogràfiques:  
· Els projectes presentats hauran de ser executats en un o diversos dels països o territoris contemplats com a prioritaris en el IV Pla director de la Cooperació Valenciana 2017-2020.  
· En el cas d'actuacions dirigides a la població refugiada palestina, els projectes podran dur-se a terme en els Territoris Palestins i també als països fronterers i d'acolliment.  
· El projecte estarà limitat a un únic país d'actuació. Les activitats podran realitzar-se al país d'intervenció i a la Comunitat Valenciana, procurant fomentar l'intercanvi bilateral d'experiències i la transferència de coneixement.  
- Els projectes hauran d'obtindre la puntuació mínima de 60 punts sobre 100, dels criteris objectius de valoració recollits en l'article 15 de l'Ordre 3/2017.  
- L'import màxim de la subvenció a percebre per projecte serà de 150.000 euros.  
- Les sol·licituds de subvenció per a un projecte, obligatòriament, hauran de ser per un termini mínim d'execució de 6 mesos. El termini màxim d'execució dels projectes és de 12 mesos.  
- Han de ser viables tècnicament i pressupostàriament.  
  
Tercer. Bases reguladores  
Les contingudes en l'Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores per a la concessió de subvencions en matèria de cooperació al desenvolupament.  
En tot allò que aquesta norma no descriga, les subvencions se sotmetran a la Llei 38/2003, de 17 de novembre, general de subvencions i la seua normativa de desenvolupament i al que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Quart. Quantia  
La present convocatòria de subvencions es finançarà amb càrrec a l'aplicació pressupostària 83.05.95.859.22, línies S6556000, S2324000 i S8302000, dels pressupostos de la Generalitat per a l'exercici 2020, per un import total de 60.398.830,72 euros, dels quals 34.870.416,65 euros estan destinats a finançar despeses corrents i 4.953.079,07 euros a despeses de capital.  
  
Cinqué. Termini de presentació de sol·licituds  
Les sol·licituds s'han de presentar en el termini d'un mes a comptar des de l'endemà de la publicació d'aquest extracte en el DOGV. L'incompliment de l'esmentat termini donarà lloc a l'exclusió de la convocatòria.  
  
Sisé. Uns altres requisits  
1. Sol·licituds: es tramitaran exclusivament de manera telemàtica en la Seu Electrònica de la Generalitat Valenciana. La presentació de la sol·licitud de manera diferent a la telemàtica establida en aquest apartat determinarà l'exclusió de la convocatòria.  
2. Documentació: la preceptiva del punt resolutiu huité de la convocatòria, i a l'efecte de valoració de projectes la documentació del punt nové.  
3. Criteris de valoració: en l'avaluació tècnica s'haurà d'obtindre un mínim de 60 punts sobre 100, distribuïts d'acord amb els criteris de valoració, desplegats en els annexos I i II.  
  
València, 29 de maig de 2020.- La consellera de Participació, Transparència, Cooperació i Qualitat Democràtica: Rosa María Pérez Garijo..